open-index/open-wikipedia-markdown huggingface dataset:
Hans-Peter Gies

**Hans-Peter Gies** (s. 9. toukokuuta 1947) on entinen itäsaksalainen kuulantyöntäjä.

Gies saavutti Ateenan EM-kilpailuissa 1969 kuulantyönnössä pronssia tuloksella 19,78&nbsp;m. Münchenin 1972 olympialaisissa hän työnsi loppukilpailun ensimmäisellä kierroksella kisan parhaan tuloksensa 21,14&nbsp;m sekä kolmella seuraavalla kierroksella tulokset 21,00, 21,01 ja 20,62&nbsp;m. Kahdella viimeisellä kierroksella hän ei saanut tulosta. Lopputuloksissa hän oli neljäs tasatuloksella pronssimitalisti Hartmut Briesenickin kanssa mutta Briesenickin toiseksi paras työntö oli yhden senttimetrin parempi kuin Giesin vastaava. Montréalin 1976 olympialaisissa Gies sijoittui viidenneksi tuloksella 20,47&nbsp;m.

## Lähteet

* 
*
Dieter Hoffmann

**Dieter Hoffmann** (27. elokuuta 1942 – 16. syyskuuta 2016) oli itäsaksalainen kuulantyöntäjä.

Hoffmann saavutti uransa ainoan ulkoratojen arvokisamitalin Ateenan EM-kilpailuissa 1969, kun hän voitti kuulantyönnössä kultaa tuloksella 20,12&nbsp;m. Budapestin EM-kilpailuissa 1966 hän sijoittui kahdeksanneksi tuloksella 18,02&nbsp;m ja Helsingin EM-kilpailuissa 1971 seitsemänneksi tuloksella 19,38&nbsp;m. Parhaan olympialaissijoituksensa hän saavutti Méxicossa 1968 sijoittuessaan neljänneksi tuloksella 20,00&nbsp;m.

Ensimmäisissä sisäratojen EM-kilpailuissa Dortmundissa 1966 Hoffmann saavutti hopeaa tuloksella 18,25&nbsp;m.

## Lähteet
* 
* 
* 

### Viitteet
Mikko Räisänen

**Mikko Antero Räisänen** (8. huhtikuuta 1953 Helsinki – 15. heinäkuuta 2009 Helsinki) oli MTV Oy:n varatoimitusjohtaja, koulutukseltaan diplomi-insinööri. Räisäsen työ- ja luottamustehtäviä ovat olleet Subtv:n ja Suomen uutisradio Oy:n (Radio Nova) hallituksen puheenjohtajuus, Bonnier Publications Oy:n hallituksen jäsenyys sekä Pretax Oy:n hallituksen puheenjohtajuus.

## Lähteet
* 

### Viitteet
Mende (Ranska)

**Mende** on kaupunki Ranskassa. Se on Lozèren departementin prefektuuri, eli pääkaupunki, Languedoc-Roussillonin alueella (*région*).

## Lähteet

## Aiheesta muualla
Saksan 1. armeija

**Saksan 1. armeija** () oli Saksan maavoimien armeijatason yhtymä  toisessa maailmansodassa. 

## Historia

Wehrkreis XII perusti 1. armeijan esikunnan vähän ennen toisen maailmansodan puhkeamista 26. elokuuta 1939. Sen komentajaksi tuli Erwin von Witzleben. Armeijan tehtävänä oli vartioida Saksan Ranskan vastaista rajaa Maginot-linjan kohdalla, samalla kun pääosa Wehrmachtista hyökkäsi Puolaan. Ranskan valtaamisen yhteydessä armeija osallistui puolustuslinjan murtamiseen. Onnistuneen operaation jälkeen se sijoitettiin Ranskan Atlantin puoleiselle rannikolle vartiointi- ja miehitystehtäviin. Sen joukot osallistuivat operaatio Antoniin, Vichyn Ranskan miehittämiseen vuonna 1942. Lokakuusta 1941 toukokuuhun 1944 sen komentajana toimi kenraalieversti Johannes Blaskowitz. 

Kun liittoutuneet nousivat maihin Normandiassa 6. kesäkuuta 1944 armeija joutui vetäytymään Ranskan halki järjestäytyäkseen uudelleen Lothringenissa elokuussa 1944. Saksan rajalla käytyjen taistelujen aikana 1. armeija yritti estää George S. Pattonin johtamaa Yhdysvaltain 3. armeijaa ylittämästä Moselia ja valtaamasta Metziä. Se yritti pitää hallussaan myös Vosges-vuoria, joita Yhdysvaltain 7. armeija tavoitteli. Marraskuussa 1944 molemmat puolustuslinjat murtuivat ja 1. armeija vetäytyi Saksan rajalle suojelemaan tärkeää Saarinmaan teollisuusaluetta. Ardennien taistelun aikana uutena vuonna 1945 1. armeija hyökkäsi Yhdysvaltain 7. armeijan kimppuun pakottaen sen vetäytymään. Kun operaatio Nordwind kääntyi Saksalle tappiolliseksi tammikuun lopulla amerikkalaiset onnistuivat puskemaan 1. armeijan takaisin Länsivallille ja edelleen Reinin yli. Sieltä 1. armeija komennettiin vetäytymään Tonavalle. Se antautui liittoutuneille Alppien lähellä 6. toukokuuta 1945.

## Komentajat

Armeijankomentajina olivat:
*marsalkka Erwin von Witzleben perustamisesta – 24. lokakuuta 1940
*kenraali Johannes Blaskowitz 24. lokakuuta 1940 – 3. toukokuuta 1944
*panssarikenraali Joachim Lemelsen 3. toukokuuta – 4. kesäkuuta 1944
*jalkaväenkenraali Kurt von der Chevallerie 4. kesäkuuta – 5. syyskuuta 1944
*panssarikenraali Otto von Knobelsdorff 6. syyskuuta – 30. lokakuuta 1944
*jalkaväenkenraali Kurt von Tippelskirch 31. lokakuuta – 11. marraskuuta 1944
*panssarikenraali Otto von Knobelsdorff  11.–30. marraskuuta 1944
*panssarikenraali Hans von Obstfelder 30. marraskuuta 1944 – 28. helmikuuta 1945
*jalkaväenkenraali Hermann Förtsch 28. helmikuuta – 6. toukokuuta 1945
*ratsuväenkenraali Rudolf Koch-Erpach 6. toukokuuta 1945 – antautumiseen

## Lähteet
Fiktionalismi (matematiikka)

**Fiktionalismi** on matematiikan filosofian suuntaus, jonka mukaan luvut ja muut matemaattiset entiteetit eivät ole todellisuudessa olemassa, vaan ne ovat enemmän hyödyllistä fiktiota.

Fiktionalismi sai alkunsa kun Hartry Field julkaisi teoksen *Science Without Numbers* (1980). Hän hylkäsi Quinen argumentin matematiikan välttämättömyydestä tieteelle ja itse asiassa käänsi sen toisin päin. Fieldin mukaan matematiikka oli turhaa, ja tuli tulkita joukoksi epätotuuksia, jotka eivät koske mitään todellista. Hän esitti Newtonin mekaniikan täydellisen aksiomatisoinnin, joka ei viitannut lukuihin tai funktioihin lainkaan. Hän esimerkiksi hyödynsi Hilbertin aksioomien ”välillisyyden” (*betweenness*) käsitettä luonnehtiessaan avaruutta ilman avaruudellisia koordinaatteja. Hilbertin geometria oli matemaattista, koska se puhuu abstrakteista pisteistä, mutta Fieldin teoriassa nämä pisteet ovat konkreettisia fysikaalisen avaruuden pisteitä, joten erillisiä matemaattisia olioita ei tarvita.

Osoitettuaan, kuinka tiedettä tehdään ilman matematiikkaa, Field esitteli matematiikan uudelleen ”hyödyllisenä fiktiona”. Hän osoitti matemaattisen fysiikan olevan konservatiivinen laajennos hänen ei-matemaattisesta fysiikastaan (toisin sanoen jokainen fysikaalinen tosiasia, joka voidaan todistaa matemaattisessa fysiikassa, on todistettavissa Fieldin järjestelmässä), niin että matematiikassa on kyse luotettavasta prosessista, jonka fysikaaliset sovellutukset ovat kaikki tosia, vaikkakin sen omat lauseet ovat epätosia. Näin kun harjoitamme matematiikkaa, voimme nähdä itsemme ikään kuin kertomassa kertomusta, ja puhumassa luvuista ikään kuin ne olisivat olemassa.

## Kirjallisuutta
* 
* 

## Aiheesta muualla
*
Pekka Karhuvaara

**Pekka Edwin Johannes Karhuvaara** (s. 25. maaliskuuta 1954 Helsinki) on suomalainen media-alan yritysjohtaja ja päätoimittaja, jonka työpaikkoja ovat olleet muun muassa MTV, *[[Iltalehti]]*, Valtionrautatiet ja Suomen ulkoministeriö. Hän oli 1980- ja 1990-luvulla myös suosittu MTV:n asiaviihdeohjelmien juontaja.

Karhuvaara toimi urallaan Helsinki Television paikallisuutisten päällikkönä, MTV:n ''Kymmenen uutisten'' politiikan toimittajana ja uutisankkurina, ''Ilta-Sanomien'' toimituspäällikkönä 1984–1985, ulkoasiainministeriön lehdistöneuvoksena Los Angelesissa 1985–1988 ja Washingtonissa 1989–1991, Valtionrautateiden viestintäjohtajana 1991–1993, *Iltalehden* vastaavana päätoimittajana 1994–2001, MTV:n ja koko Alma Media Oyj:n broadcasting-liiketoimintaryhmän toimitusjohtajana vuodesta 2002 sekä Bonnierille vuonna 2007 siirtyneen MTV:n hallituksen puheenjohtajana 2012–2014. 

Karhuvaara juonsi MTV:n lauantai-iltojen viihdesarjat *[[Yökyö-peli]]* (1984–1985) ja *[[Suoraan Suomeen]]* (1992) ja oli sekä esiintyjänä että käsikirjoittajana mukana sarjassa *[[Anteeksi kuinka?]]* (1993–1996). Kevätkaudella 1993 hänellä ja Ira Hammermannilla oli uudella MTV3-kanavalla talk show *Musta-Pekka* ja kilpailuohjelma *Matkalle maailman ympäri*.

Pekka Karhuvaara on toimittaja-juontaja Lauri Karhuvaaran veli. Heidän äitinsä oli kansanedustaja Sinikka Karhuvaara (myöh. Linkomies-Pohjala) ja isoisänsä entinen pääministeri Edwin Linkomies. Pekka Karhuvaaran puoliso on pankkialalla työskennellyt Leena Walden.

## Lähteet
Tapani Haapakoski

**Jouni Tapani Haapakoski** (s. 14. kesäkuuta 1953 Ylivieska) on suomalainen seiväshyppääjä. Hän edusti Ylivieskan Kuulaa ja häntä valmensi Aulis Kairento.

Haapakoski sijoittui Montréalin olympialaisissa 1976 viidenneksitoista tuloksella 520&nbsp;cm. Sisäratojen EM-kilpailuissa 1977 San Sebastiánissa hän oli kahdeksas ylitettyään tasan viisi metriä. Prahan EM-kilpailuissa 1978 hän sijoittui kymmenenneksi tuloksella 530&nbsp;cm. Moskovan olympialaisissa 1980 Haapakoski oli yhdeksäs hypättyään 545&nbsp;cm ja Grenoblen EM-hallikilpailuissa 1981 viidestoista tuloksella 525&nbsp;cm.

Haapakoski edusti Suomea aikuisten maaotteluissa ja Euroopan cupin kilpailuissa vuosina 1975–1981. Hän hyppäsi ennätyksensä 555&nbsp;cm Raahessa 13. heinäkuuta 1980. Sisäradoilla hän hyppäsi parhaimmillaan 545&nbsp;cm Vierumäellä 1981.

Haapakoski voitti ulkoratojen Suomen mestaruuden Turussa 1976 tuloksella 535&nbsp;cm. SM-hopeaa hän saavutti 1975 ja 1977 sekä SM-pronssia 1978, 1979, 1980 ja 1986. Sisäratojen Suomen mestaruuden hän voitti 1977, 1979 ja 1981.

Urheilu-uransa jälkeen Haapakoski jatkoi jo uransa aikana hyppääjäkaverinsa Raimo Eskolan kanssa perustamassaan Raita Sport-yrityksessä, joka aloitti liiketoiminnan tuomalla lajinsa hyppyseipäitä Suomeen laajentaen edelleen alastulopehmusteiden maahantuontiin. Yritys toimi Oulaisissa. Yrityksessä Eskola toimi toimitusjohtajana ja Haapakoski vastasi myynnistä. He myivät yrityksensä vuonna 2001 kilpailijalleen Kerko Sportille, jossa Haapakoski jatkoi myyntipäällikkönä eläköitymiseensä vuoteen 2017 asti.

## Lähteet
*

### Viitteet
Palacio Vistalegre

**Palacio Vistalegre** on areena Espanjan pääkaupungissa Madridissa. Se sijaitsee Vista Alegressa Carabanchelin alueella kaupungin lounaisosassa.

Aiemmin Palacio Vistalegren paikalla sijaitsi vuonna 1908 rakennettu La Chata -nimellä tunnettu härkätaisteluareena, joka suljettiin 1980-luvun alussa ja purettiin vuonna 1995. Uusi moderni sisäareena avattiin vuonna 2000 Curro Romeron tähdittämällä härkätaistelulla. Härkätaistelun lisäksi areenalla järjestetään muun muassa konsertti- ja urheilutapahtumia. Se on toiminut muun muassa Estudiantesin (2001–2005) ja Real Madridin (2004–2010) koripallojoukkueiden kotikenttänä.

14&nbsp;000 -paikkaisen pääsalin lisäksi areenalla on kolme pienempää salia, kapasiteetiltaan 3&nbsp;000, 1&nbsp;200 ja 400 paikkaa. Areenan alapuolella on kauppakeskus ja 1&nbsp;500 ajoneuvon pysäköintitilat.

Madridin metron linjan 5 asema Vista Alegre sijaitsee areenan lähistöllä.

## Lähteet

## Aiheesta muualla

* Palacio Vistalegren sivusto 
* Palacio Vistalegre European Arenas Associationin sivustolla
Tsipuro

**Tsipuro** () eli **tsikudia** (τσικουδιά, *tsikoudiá*) eli **(kreetalainen) raki** (ρακί tai ρακή, *rakí*) on kreikkalainen viinirypälemäskistä tislattu kirkas maustamaton viina.

Tsipuro muistuttaa maultaan hyvää pontikkaa, jossa on vieno viinirypäleen vivahde. Alkoholipitoisuus on kaupoissa myytävässä tsipurossa yleensä noin 37–40&nbsp;%, muutoin jopa 60&nbsp;%.

Tsipuroa alettiin valmistaa noin seitsemänsataa vuotta sitten Athos-vuoren eli Pyhän Vuoren luostareissa. Tsipuroa tarjotaan Athoksella ja muissa kreikkalaisissa luostareissa pyhiinvaeltajille. Erityisesti Kreetalla tsipuro tunnetaan paitsi tsikudiana myös nimellä *raki*, mikä viittaa tällöin siis maustamattomaan viinaan, ei turkkilaiseen rakiin eli ouzon kaltaiseen anismaustettuun viinaan. Tsikudia sai saarella turkkilaisperäisen rakin nimen osmanivallan aikana, koska juomissa on makua lukuun ottamatta paljon yhtäläisyyksiä. Myös Kreetalla viinan valmistus on perinteisesti kotona tapahtuvaa. Raki on saarella oleellinen osa kulttuuria ja yhteisöllisyyttä. Tsipuroa valmistetaan lisäksi erityisesti Thessaliassa, Epeiroksessa ja Makedoniassa. Kykladeilla ja muilla Kreikan saarilla tunnetaan tsipuron kaltainen viina nimellä souma, Kyproksella nimellä zivania.

Tsipuroa valmistetaan viininkorjuun jälkeen aina loka-joulukuussa. Se tehdään rypälemäskistä eli viininvalmistuksessa ylijääneistä rypäleiden kuorista. Kuoret puristetaan ja niiden annetaan käydä tynnyreissä 40 päivää. Tämän jälkeen mäski laitetaan kiehumaan pronssikattilaan. Alkoholi höyrystyy kattilaan liitettyihin putkistoihin. Putkia viilennetään ulkopuolelta vedellä, jolloin alkoholi tiivistyy jälleen nesteeksi, joka valutetaan pulloihin.

Muualla samankaltaisia juomia ovat esimerkiksi Italian grappa ja Keski-Anatolian arrak (Aragh Sagi).

## Lähteet

## Aiheesta muualla
Mikko Valle

**Mikko Martti Aleksi Valle** (s. 11. toukokuuta 1970 Helsinki) on entinen suomalainen kymmenottelija. Hän edusti Helsingin Kisa-Veikkoja ja häntä valmensivat Kari Sinisalo, Esko Tantarimäki ja Jussi Valle.

Valle voitti kahdesti nuorten Pohjoismaiden mestaruuden kymmenottelussa: 20-vuotiaiden sarjassa Kööpenhaminassa vuonna 1989 ja 22-vuotiaiden sarjassa Huddingessa 1992. Vuonna 1989 hän sijoittui lisäksi seitsemänneksi 19-vuotiaiden EM-kilpailuissa Varazdinissa. Helsingin EM-kilpailuissa 1994 hän oli viidestoista tuloksella 7670&nbsp;pistettä.

Valle edusti Suomea aikuisten maaotteluissa ja Euroopan cupin kilpailuissa vuosina 1992–1999. Hän voitti maaottelukilpailun Huddingessa 1995 ja Turussa 1996. Valle teki kymmenotteluennätyksensä 7780&nbsp;pistettä sijoittuessaan seitsemänneksi Euroopan cupin kilpailussa Oulussa 1997. Hän heitti keihästä parhaimmillaan 75,60 m Bressanonessa 1998 ja hyppäsi seivästä 505&nbsp;cm Mikkelissä 1993.

Valle voitti kymmenottelun Suomen mestaruuden 1989, 1992, 1993, 1995, 1996, 1997 ja 1998. Lisäksi hän sai SM-hopeaa  1991.

## Lähteet
*
Joe Spano

**Joseph Peter Spano** (s. 7. heinäkuuta 1946 San Francisco, Kalifornia, Yhdysvallat) on yhdysvaltalainen näyttelijä. Hän on näytellyt muun muassa televisiosarjassa *[[Hill Street Blues]]* siviilipukuista etsivää Henry Goldblumea.

Joe Spano valmistui Bishop Riordan High Schoolista sekä Kalifornian Berkeleyn yliopistosta. Hänen alati lisääntynyt kiinnostuksensa näyttämötaiteeseen vei voiton aiotuista lääketieteen opinnoista. San Franciscossa hän työskenteli The Wing -nimisen improvisaatioteatteriryhmän kanssa ja yliopistoaikanaan vuonna 1967 Spano teki näyttämödebyyttinsä Pariisissa Shakespearen näytelmässä *Romeo ja Julia*. Seuraavana vuonna hän oli perustamassa yliopiston Berkeley Repertory Theatrea ja esiintyi teatterin ensimmäisessä näytelmässä nimeltään *Woyzek*. Spano oli mukana teatterin eri näytelmissä seuraavan kymmenen vuotta. Teatterin ohjelmistossa olivat muun muassa *[[Hamlet]]* ja *[[Kissa kuumalla katolla]]. 1970-luvun lopussa hän lähti kokeilemaan onneaan [[Hollywood]]iin. Pääasiallisesti hän esiintyi vierailevana tähtenä erilaisissa televisiosarjoissa, mutta niiden ohessa hän pääsi myös pieniin sivuosiin oikeissa elokuvissa, kuten *Svengijengi '62* ja *Murskaaja*.

Spanon merkittävin roolinsa on kuitenkin ollut televisiosarjassa *Hill Street Blues*, jonka etsivä Goldblumen roolista hän oli ehdolla [[Emmy-palkinto|Emmy]]-palkinnon saajaksi vuonna 1983. *Hill Street Bluesin* parissa kului koko 1980-luvun alkupuolisko vuoteen 1987 asti. Tämän jälkeen Spano on nähty useissa televisiosarjoissa joko vierailevana tähtenä tai keskeisemmässä roolissa. Keskeisimmät roolit ovat olleet sarjoissa *Harkittu murha*, *NYPD Blue* ja *NCIS Rikostutkijat*.

*Hill Street Bluesin* jälkeen tärkeimmät elokuvaroolinsa Spano teki [[Tom Hanks]]in kanssa elokuvassa *Apollo 13* sekä [[Richard Gere]]n ja [[Edvard Norton]]in kanssa elokuvassa *Alaston pelko''.

Välttääkseen sekaannuksen samannimiseen australialaiseen näyttelijään hän on lyhentänyt etunimensä Joseph muotoon Joe.

## Lähteet

## Aiheesta muualla

* 
*
Sandovon piiri

**Sandovon piiri** () on paikallinen itsehallintoalue Tverin alueella Venäjällä. Vuonna 1929 perustetun piirin pinta-ala on 1&nbsp;603 neliökilometriä. Asukkaita on 7&nbsp;500 henkeä (vuonna 2009).

Piirin hallinnollinen keskus on Sandovon taajama. Lisäksi siihen kuuluu 5 maalaiskuntaa:
* Bolšoje Malinskoje (ven. Большое Малинское)
* Lukino (ven. Лукино, karjalaksi Lukina)
* Soboliny (ven. Соболины)
* Staroje Sandovo (ven. Старое Сандово)
* Toporovo (ven. Топорово)

Sandovon piiri on vanhaa tverinkarjalaisten asuinseutua. Vuonna 1926 nykyisen piirin alueella karjalaisia oli 7&nbsp;772 henkeä. Silloisessa Sandovon kunnassa he muodostivat 24 % ja Topalkovon kunnassa 17 % väestöstä.

## Lähteet

## Aiheesta muualla
* Sandovon piiri Tverin alue -tietosanakirjassa 
* Sandovon piirin sivusto
Okasirkat

**Okasirkat** (Tetrigidae) on varsinaisia heinäsirkkoja läheisesti muistuttava hyönteisheimo. Siihen kuuluu maailmanlaajuisesti 250 suvussa yhteensä noin 1&nbsp;500 lajia. Useimmat lajit ovat trooppisia.

Okasirkat ovat pieniä, vain noin senttimetrin pituisia, harmaanruskeita hyönteisiä. Keskeisenä tuntomerkkinä okasirkkojen keskiruumis on selkäpuolelta voimakkaasti pidentynyt ja jatkuu terävänä kilpenä takaruumiin kärkeen asti. Etummainen siipipari on surkastunut tai puuttuu, mutta takasiivet toimivat lentämisessä. Okasirkat ovat kuuroja eivätkä ne siritä lainkaan. Suuri osa lajeista elää veden läheisyydessä ja monet kykenevät uimaan sekä tarvittaessa jopa sukeltamaan.

Okasirkat talvehtivat täysikasvuisina. Varsinaisista keski- ja syyskesän heinäsirkoista poiketen okasirkkoja esiintyy myös keväällä sekä loppusyksystä.

## Lajit Suomessa
Suomessa okasirkkoja esiintyy viisi lajia. Ne kaikki kuuluvat sukuun *[[Tetrix]]*. Suomen lajiston uhanalaisarvioinnissa 2019 lapinokasirkka luokiteltiin vähäisten havaintojen vuoksi puutteellisesti tunnetuksi. Sama status sillä on myös vuonna 2016 julkaistussa koko Euroopan suorasiipislajiston uhanalaisarvioinnissa.

* Nummiokasirkka *Tetrix bipunctata*
* Lapinokasirkka *Tetrix fuliginosa* (DD, puutteellisesti tunnettu)
* Rantaokasirkka *Tetrix subulata*
* Sarviokasirkka *Tetrix tenuicornis*
* Lännenokasirkka *Tetrix undulata*

## Lähteet
* 

### Viitteet
Hervannan Sanomat

**Hervannan Sanomat** on tamperelainen ilmaisjakelu- ja paikallislehti, jonka jakoalueita ovat Hervannan, Kaukajärven, Lukonmäen, Messukylän, Hallilan ja Vuoreksen alueet. Lehden ensimmäinen numero julkaistiin 1975. Painosmäärä on noin 22 000 kappaletta. Lehdestä on luettavissa näköispainos Hervannan Sanomien kotisivuilla.

Lehden on perustanut Hervannan Tiedotusyhdistys ry, joka myös edelleen omistaa lehden kustannusoikeudet. Lehteä on julkaissut loppuvuodesta 2015 lähtien HerMedia Oy, ja painopaikka on Alma Manu Oy.

## Lähteet
* Hervannan Sanomat, 17.12.2008, s. 4.

### Viitteet

## Aiheesta muualla
*Hervannan Sanomat
*Hervannan historiaa (pdf)
Charles de Souancé

**Charles de Souancé** (1823 – 1896) oli ranskalainen paroni, merivoimien komissaari, kirjailija ja lintutieteilijä.

Souancé keräsi laajan lintukokoelman setänsä François Victor Masséna kanssa. Hän nimesi muun muassa pikkuviherkaijan (*Cyanoramphus malherbi*) 1857.

## Lähteet
Untulanharju

**Untulanharju** on harju Hämeenlinnan Lammilla Kanta-Hämeessä. Yhdessä viereisen Ormajärven kanssa se muodostaa valtakunnallisesti arvokkaan luontotyyppien kokonaisuuden ja kuuluu Natura 2000 -ohjelmaan. 

Ormajärvi on lähdevaikutteinen, harjun liepeellä sijaitseva järvi, jonka kasvillisuus on monipuolista ja erikoista. 

Untulanharjun pintakerros on maalajiltaan hienoa hietaa, ns. Lammin lössiä, joka on hyvin ravinteikasta ja on todennäköisesti tuulen kuljettamaa. Harjulla esiintyy mm. metsälehmusta ja pähkinäpensaslehtoja.  Harjun korkeimmassa kohdassa on entinen vesitorni.

## Lähteet

## Aiheesta muualla
*
*
Doug Murray

**Douglas Thomas Lars ”Doug” Murray** (s. 12. maaliskuuta 1980 Bromma, Tukholma) on ruotsalainen uransa päättänyt jääkiekkoilija. Murray pelasi yli 500 NHL-ottelua vuosien 2005 ja 2014 välisenä aikana pääosin San Jose Sharks -joukkueessa ja päätti uransa Saksan DEL-liigan Kölner Haie -seuran riveissä vuonna 2015.

Murrayn isoisä Lasse Björn on yksi Ruotsin jääkiekkohistorian tunnetuimmista pelaajista ja kuuluu IIHF Hall of Fame -kunniagalleriaan. Björn pelasi koko uransa Djurgårdens IF -seurassa ja se on myös Murrayn kasvattajaseura, joskin hän aloitti junioriuransa IK Götan riveissä. Maineikkaassa TV-pucken -junioriturnauksessa Murray pelasi Tukholman joukkueessa vuonna 1995.

Djurgårdenista Murray siirtyi ruotsalaispelaajille epätyypillistä reittiä Pohjois-Amerikkaan Yhdysvaltain itärannikon EJHL-junioriliigaan ja jatkoi NHL-varauksen jälkeen Cornellin yliopistoon toimien siellä joukkueen kapteenina ja tullen valituksi kahdesti yliopistosarjojen tähdistöjoukkueeseen.

Ammattilaisurallaan Murray edusti Ruotsin jääkiekkomaajoukkuetta sekä maailmanmestaruuskilpailuissa vuonna 2008 että olympialaisissa vuonna 2010.

Jääkiekkouransa jälkeen Murray on esiintynyt TV3-kanavan Floridaan sijoittuvassa Parneviks-tositelevisiosarjassa päähenkilö Jesper Parnevikin tyttären Penny Parnevikin kumppanina.

## Tilastot

## Lähteet
* 
* 
* 
* Doug Murray sivustolla TSN.ca
Christian Ehrhoff

**Christian Ehrhoff** (s. 6. heinäkuuta 1982 Moers, Länsi-Saksa) on saksalainen jääkiekkoilija, pelipaikaltaan puolustaja. Hän pelaa Saksan DEL2-liigassa, Krefeld Pinguinen joukkueessa. Ehrhoff on pelannut NHL:n runkosarjassa lähes 800 ottelua.

## Tilastot

## Lähteet
*  Viitattu 31.7.2010
*  Viitattu 31.7.2010
*  Viitattu 31.7.2010

### Viitteet
Le Paradisin joukkomurha

**Le Paradisin joukkomurha** oli saksalaisen Waffen-SS:n suorittama sotarikos toisessa maailmansodassa. Se tapahtui Ranskan taistelun aikana 27. toukokuuta 1940, kun brittiläinen siirtoarmeija vetäytyi Dunkerqueen.

SS-Hauptsturmführer Fritz Knöchleinin johtama SS-divisioona Totenkopfin 14. komppania otti vangiksi lähinnä Royal Norfolk -rykmentin 2. pataljoonaan kuuluneita brittisotilaita. Noin 100 miehen vahvuinen osasto oli joutunut eroon muista yksiköistä ja päättänyt puolustautua SS-joukkoja vastaan Le Paradisin kylässä sijainneessa maalaistalossa. Ammusten loputtua britit antautuivat. Useimmat heistä olivat haavoittuneita. SS-miehet riisuivat vangit aseista ja kokosivat heidät tien vierellä sijainneen muurin eteen. SS-miehet avasivat tulen konekivääreillä kohti sotavankeja. Tulitusta jatkettiin niin kauan kuin ruumiskasoista kuului tuskanhuutoja tai valitusta. Äänten vaiettua Knöchlein komensi miehiään liittämään pistimet kivääreihinsä ja pistämään tai ampumaan mikäli joku osoitti pieniäkään elonmerkkejä. Joukkomurhassa kuoli 97 brittiä ja vain kahden haavoittuneen onnistui paeta elävänä.

Tekoa eivät hyväksyneet edes kaikki saksalaiset. SS:n vastustajana tunnettu kenraali Erich Hoepner vaati osallisia tuomittavaksi ja käynnisti oman tutkimuksensa. Hän sai selville SS-miesten syyllistyneen teloitusten lisäksi myös siviilien ryöstämiseen, mutta hänen tutkimuksiinsa ei kuitenkaan suhtauduttu vakavasti natsijohdon keskuudessa, niillä ei ollut näkyvää vaikutusta, eivätkä Knöchlein tai hänen esimiehensä Theodor Eicke saaneet moitteita rikoksestaan.

Paenneet sotavangit piileksivät sikoläteissä, kunnes heidät löysi ranskalaisrouva Duquenne-Creton ja hänen poikansa Victor. Duquenne-Cretonit auttoivat heitä ja luovuttivat heidät toiselle saksalaisyksikölle kertomatta heidän kohtalostaan. Toinen heistä, sotamies Albert Pooley oli haavoittunut vaikeasti ja palautettiin terveydentilansa vuoksi Britanniaan jo 1943, mutta kukaan ei vielä tuolloin uskonut, että saksalaiset voisivat syyllistyä hänen kuvailemaansa sotarikokseen. Sodan jälkeen tilanne kuitenkin muuttui, kun natsihallinnon julmuus paljastui yleisesti. Pooleyn avulla Fritz Knöchlein vangittiin ja tuomittiin Hampurissa pidetyssä sotarikosoikeudenkäynnissä kuolemaan. Molemmat henkiin jääneet todistivat Knöchleinia vastaan, joka teloitettiin osuudestaan Le Paradisin joukkomurhaan vuonna 1949.

## Lähteet
Välitunnilla

**Välitunnilla** on Katri Ylanderin toinen single hänen toiselta studioalbumiltaan *[[Kaikki nämä sanat]]*. Kappaleen on sanoittanut ja säveltänyt yhteistyössä muun muassa Jenni Vartiaisen tuottajana tutuksi tullut Jukka Immonen sekä Teemu Brunila.

Single julkaistiin 5. marraskuuta 2007.

## Kappaleet
#

## Musiikkivideo
Videossa Katri palaa kuvitteelliselle entiselle koululleen, jossa hän muistelee menneitä. Katri näkee myös entisen ihastuksensa, mutta ei kuitenkaan uskalla mennä tapaamaan häntä.

Videon koulu sijaitsee Vihdin Olkkalassa. Videon muita kohtauksia on kuvattu Vihdin kirkonkylällä sekä Nummelassa. Videon on ohjannut Henrik Mennander.

## Listasijoitukset
Edmundo Suárez

**Edmundo Suárez Trabanco** eli **Mundo** (22. tammikuuta 1916 Barakaldo, Vizcayan maakunta, Espanja – 14. joulukuuta 1978 Valencia) oli espanjalainen jalkapalloilija sekä valmentaja. Hän pelasi lähes koko ammattilaisuransa Valenciassa. Myöhemmin hän toimi myös joukkueen päävalmentajana. Espanjan pääsarjassa hän pelasi yhteensä 231 ottelua ja teki niissä 195 maalia.

Mundo voitti urallaan kaksi kertaa Espanjan pääsarjan parhaan maalintekijän palkinnon eli Pichichin vuosina 1942 ja 1944. Valenciassa hän voitti kolme kertaa pääsarja mestaruuden vuosina 1942, 1944 ja 1947, sekä kaksi kertaa Copa del Reyn vuosina 1941 ja 1949.

Valenciassa valmentajana Mundo voitti Copa del Reyn vuonna 1967. Joukkueessa hän toimi päävalmentajana kahteen otteeseen, joista ensimmäinen pesti oli vuosina 1963–1965 ja toinen vuosina 1966–1968.

Espanjan maajoukkueessa Mundo pelasi yhteensä 3 ottelua. Ensiesiintymisensä hän teki Sveitsiä vastaan käydyssä ottelussa 28. joulukuuta 1941.

## Aiheesta muualla
* Mundon esittely ja tilastot Valencian sivustolla 
* Mundon maajoukkuetilastot
Amythaon

**Amythaon** () oli kreikkalaisessa mytologiassa Tyron ja Iolkoksen kuninkaan Kretheuksen poika. Hänen sisaruksiaan olivat Aison ja Feres ja tämän lisäksi hänellä oli kaksi velipuolta, kaksoset Pelias ja Neleus, jotka heidän äitinsä synnytti Poseidonille.

Amythaon nai veljensä Fereen tyttären Idomenen, joka synnytti hänelle tulevat Argoksen hallitsijat Biaan ja Melampuksen, sekä Aiolian, josta tuli Kalydonin puoliso ja siten kuningas Oineuksen esiäiti.

Sen jälkeen kun Pelopsin jälkeläiset olivat hajautuneet ympäri Peloponnesosta, Amythaon piti uudestaan Olympian kisat.

## Lähteet
M.U. – The Best of Jethro Tull

**M.U. - The Best of Jethro Tull** on Jethro Tullin kokoelma-albumi vuodelta 1976. "M.U." tulee sanoista "Musician's Union" (muusikoiden liitto). Nimi viittaa yhtyeessä soittaneiden muusikoiden jo tuolloin suureen määrään. Sisäkannessa on kuva, jossa yhtyeen tuolloiset ja entiset jäsenet ruokailevat saman pöydän ääressä (lukuun ottamatta kitaristi Mick Abrahamsia).

## Kappaleet

# 
# 
# 
# 
# 
# 
# 
# 
# 
# 
#
Robert Collett

**Robert Collett** (2. joulukuuta 1842 Kristiania − 27. tammikuuta 1913 Kristiania) oli norjalainen eläintieteilijä.

Collettin vanhemmat olivat Peter Jonas ja Camilla Collett. Robert oli perheen vanhin poika ja hänellä oli kolme nuorempaa veljeä. Robert ei koskaan mennyt naimisiin.

Robert Collett tutki selkärankaisia, pääasiassa kaloja ja lintuja. Vuodesta 1864 hän toimi Oslon eläintieteellisen museon kuraattorina, vuodesta 1882 johtajana ja vuodesta 1884 professorina.

Collett kuvaili ja nimesi suuren joukon kaloja mutta myös nisäkkäitä ja lintuja, joista hän nimesi ainakin huppuparatiisikaijan (*Psephotus dissimilis*) ja ruskokivikyyhkyn (*Petrophassa rufipennis*) 1898.

## Teoksia
* *Norges pattedyr*. H. Aschehoug & Co., Kristiania 1911-1912.

## Lähteet
Kehrätipsu

**Kehrätipsu** eli **tipsu** (*Layia platyglossa*) on asterikasvien (Asteraceae) heimoon ja tipsujen (*Layia*) sukuun kuuluva kasvilaji. Se on yksivuotinen ja kasvaa luontaisena muun muassa Kalifornian rannikkoseuduilla, mutta sitä kasvatetaan kesäkukkana myös Suomessa.

Luonnossa, Kaliforniassa, kehrätipsu kasvaa erilaisilla kuivilla paikoilla. Se kasvaa muun muassa mäntymetsissä, nahkealehtisen kasvillisuuden joukossa, niityillä, mäenrinteillä sekä ruohostomailla. Kehrätipsulla on keltaiset, asterimaiset kukat ja se kukkii Kaliforniassa helmi–toukokuussa. Suomessa kehrätipsu kukkii loppukesällä.

## Lähteet
* Calflora: ''Layia platyglossa'' 

## Aiheesta muualla
* Suomen Lajitietokeskus: Kehrätipsu (''Layia platyglossa'')
* Puutarha.net: Tipsu (''Layia platyglossa'')
Myllylän koulu

**Myllylän koulu** on Orimattilassa Luhtikyläntien varressa, noin kilometrin päässä kaupungin keskustasta toimiva alakoulu (luokka-asteet 1-6). Koulurakennus on valmistunut vuonna 1995 ja sitä on laajennettu vuonna 2017. 

Vuonna 2016 koulua kävi yhteensä 196 oppilasta. Lukuvuonna 2018-2019 koulussa oli 240 oppilasta. Lisäksi koulussa toimii kaksi esikouluryhmää.

## Lähteet
Original Masters

**Original Masters** on Jethro Tullin kokoelma-albumi vuodelta 1985. Albumi sisältää hieman erilaisia miksauksia kappaleista, sillä ne on otettu 7-tuumaisista promo-versioista, joita on aiemmin jaettu vain radiokäyttöön.

## Kappaleet

#"Living in the Past" – 3:18
#"Aqualung" – 6:34
#"Too Old to Rock 'n' Roll, Too Young to Die" – 5:38
#"Locomotive Breath" – 4:23
#"Skating Away on the Thin Ice of the New Day" – 3:28
#"Bungle in the Jungle" – 3:34
#"Sweet Dream" – 4:01
#"Songs from the Wood" – 4:52
#"Witch's Promise" – 3:47
#"Thick as a Brick" – 3:00
#"Minstrel in the Gallery" – 7:47
#"Life's a Long Song" – 3:16
Bruno Cirillo

**Bruno Cirillo** (21. maaliskuuta 1977 Castellammare di Stabia) on italialainen jalkapalloilija. Cirillo pelaa Kreikan Superliigan PAOKissa. Hän on pelipaikaltaan keskuspuolustaja. Cirillo on pelannut 11 maaottelua.
The Best of Jethro Tull – The Anniversary Collection

**The Best of Jethro Tull – The Anniversary Collection** on Jethro Tullin kokoelma-albumi, joka käsittää vuodet 1968–1991. Se julkaistiin yhtyeen 25-vuotisjuhlavuonna 1993.

## Kappaleet

### CD 1

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2

# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Johanneksen koulutalo

**Johanneksen koulutalo**, joka on osa Juhannuskylän koulua, on valmistunut vuonna 1898. Sen suunnitteli arkkitehti Georg Schreck, joka piirsi myös koulun viereen opettajien puisen asuntolan. Koulu sijaitsee Tampereen keskustassa Erkkilän sillan kupeessa. Koulu on alakoulu eli siellä on luokat ensimmäisestä kuudenteen. Koulun erityispiirre on se, että siellä on normaalien luokkien lisäksi valmistavat luokat, joissa annetaan opetusta maahanmuuttajalapsille ennen heidän siirtymistään yleisopetukseen. Lisäksi koulussa on montessoripedagogiikkaan perustuvat luokat.

Koulutalo on suojeltu asemakaavalla.

## Lähteet
*Päivi Tapola: Rakentajan elämä - Georg W. I. Schreck, Moreeni, 2011,
*
*

### Viitteet

## Aiheesta muualla
*Ylen Elävä arkisto: Kuusijuhla Johanneksen kansakoulussa 1973
Repeat – The Best of Jethro Tull – Vol II

**Repeat – The Best of Jethro Tull – Vol II** on Jethro Tullin kokoelma-albumi vuodelta 1977. Se on jatkoa vuotta aiemmin ilmestyneelle kokoelmalle *[[M.U. – The Best of Jethro Tull]]*.

## Kappaleet

#"Minstrel in the Gallery" – 4:17
#"Cross-Eyed Mary" – 4:11
#"A New Day Yesterday" – 4:10
#"Bourée" – 3:46
#"Thick As a Brick (Edit #4)" – 3:27
#"War Child" – 4:37
#"A Passion Play (Edit #9)" – 3:33
#"To Cry You a Song" – 6:14
#"Too Old to Rock 'n' Roll: Too Young to Die" – 5:42
#"Glory Row" – 3:33
Rutgersin yliopisto

**Rutgersin yliopisto** ( ) on julkinen tutkimusyliopisto New Jerseyssä, Yhdysvalloissa. Se on samalla kotiosavaltionsa osavaltionyliopisto, jolla on kampuksia Newarkissa, New Brunswickissa, Piscatawayssa ja Camdenissa. 10. marraskuuta 1766 perustettu Rutgers on Yhdysvaltojen kahdeksanneksi vanhin yliopisto.

Tunnettu Rutgersin yliopiston tieteilijä on tietotekniikan professori Bahman Kalantari.

Kiinalainen ARWU-yliopistoranking arvioi yliopiston New Brunswickin kampuksen tieteellisten näyttöjen perusteella maailman huippuyliopistojen listan 2021 sijaluokkaan 101–150. Newarkin pääkampuksen ARWU arvioi sijaluokkaan 901–1000.
Yliopiston mainetta arvioissaan korostava brittiläinen QS-yliopistoranking luokitteli saman yliopistokampuksen maailman yliopistolistallaan (2023) sijaluokkaan 801–1000. Tämän arvion mukaan kampuksen sijoitus on pudonnut yli 300 sijaa edellisen vuosikymmenen aikana. 
## Lähteet

## Aiheesta muualla
Nightcap

**Nightcap: The Unreleased Masters 1972–1991** on Jethro Tullin ennenjulkaisematonta materiaalia sisältävä kokoelma-albumi. Sen ensimmäinen CD koostuu Ranskassa elokuussa 1972 nauhoitetuista sessioista, joista myöhemmin uudelleennauhoitusten jälkeen muodostui *[[A Passion Play]]* -albumi. Toinen CD sisältää ennenjulkaisemattomia kappaleita vuosilta 1974–1991. Albumi julkaistiin rajoitettuna painoksena ja sen tuotto meni hyväntekeväisyyteen.

## Kappaleet

### CD 1

#"First Post" – 1:54
#"Animelée" – 1:41
#"Tiger Toon" – 1:36
#"Look At The Animals" – 5:09
#"Law Of The Bungle" – 2:32
#"Law Of The Bungle Part II" – 5:26
#"Left Right" – 5:01
#"Solitaire" – 1:25
#"Critique Oblique" – 9:03
#"Post Last" – 5:35
#"Scenario" – 3:26
#"Audition" – 2:34
#"No Rehearsal" – 5:12

### CD 2

#"Paradise Steakhouse" – 4:01
#"Sealion II" – 3:21
#"Piece Of Cake" – 3:40
#"Quartet" – 2:45
#"Silver River Turning" – 4:52
#"Crew Nights" – 4:33
#"The Curse" – 3:39
#"Rosa On The Factory Floor" – 4:38
#"A Small Cigar" – 3:39
#"Man Of Principle" – 3:57
#"Commons Brawl" – 3:24
#"No Step" – 3:38
#"Drive On The Young Side Of Life" – 4:13
#"I Don't Want To Be Me" – 3:29
#"Broadford Bazaar" – 3:38
#"Lights Out" – 5:16
#"Truck Stop Runner" – 3:47
#"Hard Liner" – 3:47

***CD 1:**elokuu 1972 Chateau D'Herouville, Ranska
***CD 2:**kpl. 1,2 ja 4: 1974 Morgan Studioskpl. 9: 1975 Maison Rouge Mobile Studiokpl. 15: 1978 Maison Rouge Mobile Studiokpl. 6,7,11-13,16: 1981 Maison Rouge Mobile Studiokpl. 10: 1988 Ian Andersonin kotistudiokpl. 18: 1989 Ian Andersonin kotistudiokpl. 3,5,8,14: 1990 Ian Andersonin kotistudiokpl. 17: 1991 Ian Andersonin kotistudio ja Woodward Studios

## Muusikot

*Ian Anderson: huilu, balalaika, mandoliini, urut, akustinen kitara, huuliharppu, *claghorn*, piano, laulu
*Martin Barre: sähkökitara (CD 1, CD 2 kpl. 1-8, 10-14, 16-18)
*John Evan: celeste, piano, kosketinsoittimet (CD 1, CD 2 kpl. 1,2,4)
*Jeffrey Hammond: basso, taustalaulu (CD 1, CD 2 kpl. 1,2,4)
*Barriemore Barlow: rummut, perkussio (CD 1, CD 2 kpl. 1,2,4)
*David Palmer: kosketinsoittimet, orkesterisovitukset (CD 2 kpl. 4,9)
*Dave Pegg: basso, mandoliini, laulu (CD 2 kpl. 3,5-8,10-14,16,18)
*Gerry Conway: rummut, perkussio (CD 2 kpl. 6,7,10-13,16)
*Peter-John Vettese: piano, syntetisaattori (CD 2 kpl. 6,13)
*Doane Perry: rummut (CD 2 kpl. 3,5,8,14, ei kappaleessa 17 vaikka kannessa niin mainitaan)

sekä:

*John Bundrick: piano, Hammond B-3 urut (CD 2 kpl. 3,5,8)
*Scott Hunter: rummut (CD 2 kpl. 17)
*Matthew Pegg: basso (CD 2 kpl. 17)
Superchick

**Superchick**, tunnetaan myös nimellä **Superchic[k]**, on yhdysvaltalainen kristillistä rockia soittava yhtye. Yhtyeen musiikissa on myös vivahteita punkista, rapista ja R&Bstä. Superchick on perustettu vuonna 1999.

## Jäsenet

**Nykyiset**

*Max Hsu - koskettimet
*Tricia Brock - laulu
*Melissa Brock - rytmikitara
*Matt Dally - bassokitara, syntetisaattori
*Dave Ghazarian - soolokitaristi
*Brandon Estelle - rummut

**Entiset**

*Brian Fitch - rummut
*Justin Sharbono - kitara
*Andy Vegas - lyömäsoittimet
*Dave Clo - bassokitara, akustinen kitara
*Ben Dally - rummut

## Albumit
*Karaoke Superstars (2001)
*Last One Picked (2002)
*Regeneration (2003)
*Beauty From Pain (2006)
*Rock What You Got (2008)
*Reinvention (2010)

## Aiheesta muualla
*Superchickonline 

*Superchickin MySpace sivu
Bronco Billy

**Bronco Billy** (Suomessa myös nimellä *Bronco Billy "Lännen nopein"*) on Clint Eastwoodin ohjaama elokuva vuodelta 1980. Hän esittää siinä myös pääosaa.

## Juoni

*Bronco* Billy McCoy vetää pienen ryhmänsä kanssa Villin lännen show’ta ympäri USA:ta. Elämä on rankkaa ja rahaa on vähän. Ryhmä yrittää kuitenkin pitää yllä hyvää yhteishenkeä ja jatkaa sirkusta. Ollessaan erässä pikku kylässä Billy tapaa naisen nimeltä Antoinette Lilly. Lillyn pitäisi päästä kaupunkiin, sillä hänen juuri vihitty aviomiehensä on jättänyt hänet. Billy ottaa tämän show’nsa mukaan avustajakseen. Epäilys herää kuitenkin Broncon ryhmän muiden jäsenien kesken, sillä Lilly näyttää tuovan mukanaan huonoa onnea. Billy on kuitenkin jo ehtinyt rakastua Lillyyn.

## Arvioita
*[[Video-opas|Video-oppaassa]]* vuodelta 1994 Asko Alanen harmittelee, ettei Eastwood malta pitää juonilankoja tiukasti käsissään ja antaa *Bronco Billylle* kolme tähteä viidestä, mikä vastaa sanallista arviota ”hyvä”.

## Lähteet
Karkuri (vuoden 1984 elokuva)

**Karkuri** (*Runaway*) on vuonna 1984 ensi-iltansa saanut yhdysvaltalainen tieteiselokuva. Michael Crichtonin ohjaaman elokuvan pääosissa esiintyivät Tom Selleck, Cynthia Rhodes, Kirstie Alley, Stan Shaw ja Kiss-yhtyeen basisti-laulaja Gene Simmons. Alley sai naissivuosastaan Saturn-tieteiselokuvapalkintoehdokkuuden. Elokuva ei saanut mainittavaa suosiota.

## Juoni

Poliisin erikoisyksikkö, joka käsittelee epäkuntoon joutuneita ja ihmishenkiä vaarantavia robotteja eli "karkureita", kohtaa robotin joka on murhannut omistajaperheensä ja joka tekee "itsemurhan". Sen virtapiirien todetaan olleen siten muutetut, että ne kykenevät surmaamaan ihmisiä. Mikropiirien tekijäksi osoittautuu tri Charles Luther (Simmons), joka on myös kehittänyt luodin kokoisen lämpöohjautuvan ohjuksen, joka vääjäämättä hakeutuu kohteeseensa jopa kulman taakse.

Pelastaakseen kidnapatun pojan poliisiyksikkö joutuu menemään rakenteilla olevaan pilvenpiirtäjään tappajarobottien ohi, jotka kyllä päästävät sisälle, mutteivat ulos. Hullu tiedemies joutuu lopulta omien robottiensa uhriksi.

## Pääosissa

## Vastaanotto
*[[Video-opas|Video-oppaassa]]* vuodelta 1994 Bello Romano sanoi elokuvan yllä leijuvan tiettyä puolitosissaan tehtyä camp-henkeä. Hän antoi elokuvalle neljä tähteä viidestä, mikä vastaa sanallista arviota ”erinomainen”.

## Lähteet
Jani Naumanen

**Jani Naumanen** (s. 27. elokuuta 1982) on suomalainen salibandymaalivahti. Viimeksi hän edusti Tapanilan Erää. Naumanen oli voittamassa Suomelle Salibandyn maailmanmestaruutta vuosina 2008 ja 2010.

## Ura
Naumasen pääsarjaura Salibandyliigasa alkoi kaudella 2002–2003 joensuulaisessa Josbassa. Hän vietti seurassa yhteensä kolme kautta, jonka aikana Naumanen saavutti kaksi SM-hopeaa kausilla 2002–2003 ja 2003–2004, sekä Suomen Cupin mestaruuden kaudella 2002–2003.

Kaudeksi 2005–2006 Naumanen siirtyi helsinkiläiseen Tapanilan Erään. Hän saavutti joukkueessa toisella kaudellaan SM-pronssia. Kaudella 2007–2008 Naumanen saavutti toisen Suomen Cupin mestaruutensa ja valittiin kerran Salibandyliigan kuukauden pelaajaksi joulukuussa 2007.

Kauden 2010–2011 jälkeen Naumanen joutui lopettamaan hetkellisesti peliuransa lonkkavamman myötä.

## Saavutukset
*Maailmanmestaruus: 2008 ja 2010
*Salibandyliiga
**Hopeaa: 2003, 2004, 2009
**Pronssia: 2007
*Suomen Cup: 2003, 2008

**Henkilökohtaiset**
*Salibandyliigan kuukauden pelaaja: joulukuu 2007, maaliskuu 2009, helmikuu 2010

## Lähteet

## Aiheesta muualla
* WFC2008
The Very Best of Jethro Tull

**The Very Best of Jethro Tull** on Jethro Tullin uran luotaava kokoelma-albumi vuodelta 2001. Ian Anderson on itse valinnut kappaleet ja hyväksynyt joidenkin kappaleiden editoinnin, jotta kokonaisuus mahtuisi yhdelle CD-levylle.

## Kappaleet

#"Living in the Past" – 3:39
#"Aqualung" – 6:35
#"Sweet Dream" – 4:02
#"The Whistler" – 3:28
#"Bungle in the Jungle" – 3:35
#"Witch's Promise" – 3:49
#"Locomotive Breath" – 4:24
#"Steel Monkey" – 3:36
#"Thick as a Brick" (edit) – 3:00
#"Bourée" – 3:44
#"Too Old to Rock and Roll, Too Young to Die" (edit) – 3:54
#"Life is a Long Song" – 3:16
#"Songs from the Wood" – 4:51
#"A New Day Yesterday" – 4:08
#"Heavy Horses" (edit) – 3:19
#"Broadsword" – 4:59
#"Roots to Branches" – 5:11
#"A Song for Jeffrey" – 3:17
#"Minstrel in the Gallery" (edit) – 3:49
#"Cheerio" – 1:10
Videomikseri

**Videomikseri**, **kuvamikseri** tai **mikseri** (engl. Switcher, Vision Switcher, Vision Mixer) on television monikameratuotannossa toimiva tekniseen henkilökuntaan kuuluva henkilö. Suomalaisen televisiotuotannon alkuaikoina käytettiin myös nimitystä **kuvansekoittaja** . Myös sitä teknistä laitetta, jolla mikseri työskentelee, kutsutaan mikseriksi tai videomikseriksi .

Tuotantohenkilöstöön kuuluva mikseri työskentelee tv-ohjaamossa joko monikamerastudiossa tai ulkotuotantoautossa. Tavallisesti hän istuu ohjaajan vieressä ja leikkaa kuvia uloslähtevään tai nauhoitettavaan ohjelmaan. Leikkauskomennot tulevat yleensä ohjaajalta. Ohjaaja määrittelee mihin kuvaan leikataan ja milloin. Joskus mikseri voi toimia myös itsenäisesti ohjaajan tai ohjaajan ja kuvaajan ennalta tekemien kuvasuunnitelmien mukaan. Leikkaukset eli siirtymät ovat joko suoria leikkauksia, ristikuvia, erilaisia videotrikkejä tai digitaalisia videoefektejä . Kuvat voivat olla monikameraohjelmaa kuvaavien kameroitten kuvia, ohjelmaan tulevia inserttejä tai grafiikkaa. Mikseri ajaa videokuvan päälle myös ohjelmassa käytettäviä tekstejä kuten otsikkoja, esiintyjien nimiä ja ohjelman lopputekstejä .

Ohjaajalla ja mikserillä on tv-ohjaamossa edessään monitoripaneeli, missä ovat näkyvillä kaikki tv-ohjelmassa käytettävät kuvalähteet kuten kameroitten ja inserttien kuvat. Paneelissa on myös uloslähtevän kuvan monitori ja esikatselumonitori.

Joissakin tuotantoyhtiöissä tai tuotannoissa ohjaaja saattaa toimia mikserinä.

## Lähteet
Heikki Mannila

**Heikki Olavi Mannila** (s. 4. tammikuuta 1960 Espoo) suomalainen tietojenkäsittelytieteilijä. Hän oli Suomen Akatemian pääjohtaja kausilla 2012–2017 ja 2017–2022.

Mannila väitteli filosofian tohtoriksi tietojenkäsittelytieteestä Helsingin yliopistossa. Hän on toiminut professorina Tampereen ja Helsingin yliopistoissa sekä Teknillisessä korkeakoulussa ja vierailevana professorina Wienin teknillisessä korkeakoulussa. Mannila on työskennellyt myös akatemiaprofessorina ja HIIT:n (Helsinki Institute for Information Technology) johtajana ja tutkimustehtävissä muun muassa Nokia Research Centerissä. Vuonna 2009 hänet nimitettiin Aalto-yliopiston akateemisten asioiden (tutkimus ja opetus) vararehtoriksi ja rehtorin ensimmäiseksi varamieheksi.

Mannila on tiedonlouhinnan tutkimuksen pioneeri ja sen menetelmien keskeisiä kehittäjiä maailmassa. Hän työskentelee tietojenkäsittelytieteen perustutkimuksen lisäksi aktiivisesti useilla sen sovellusalueilla, esimerkiksi bioinformatiikan, genetiikan, tietoliikenteen, paleontologian ja kielentutkimuksen alueilla.

Mannilan vanhemmat ovat professori Elina Haavio-Mannila ja valtiotieteiden lisensiaatti Olavi Mannila.

## Lähteet
Varpuskyyhkyt

**Varpuskyyhkyt** (*Columbina*) on kyyhkyjen heimoon kuuluva lintusuku.

## Varpuskyyhkyihin (''Columbina'') kuuluvia lajeja
* Brasilianvarpuskyyhky (*Columbina cyanopis*)
* Ecuadorinvarpuskyyhky (*Columbina buckleyi*)
* Harmaavarpuskyyhky (*Columbina minuta*)
* Inkakyyhky (*Columbina inca*)
* Kastanjavarpuskyyhky (*Columbina talpacoti*)
* Kirjosiipikyyhky (*Columbina picui*)
* Kurnuttajavarpuskyyhky (*Columbina cruziana*)
* Suomuinkakyyhky (*Columbina squammata*)
* Suomuvarpuskyyhky (*Columbina passerina*)

## Aiheesta muualla
*BirdLife Suomi ry: Maailman lintujen suomenkieliset nimet. 2., uudistettu painos (2006) 
*ITIS: Columbina
Peter Frampton

**Peter Frampton** (s. 22. huhtikuuta 1950 Beckenham, Lontoo, Yhdistynyt kuningaskunta) on brittiläinen laulaja, soittaja ja tuottaja. Hänen menestynein ja arvostetuin albuminsa on livealbumi *[[Frampton Comes Alive!]]* vuodelta 1976, joka valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*. Tunnetuin kappale taas lienee "Do You Feel Like We Do", joka on julkaistu singlenä, albumilla *[[Frampton's Camel]]* vuodelta 1973 ja *Frampton Comes Alive!:lla*. Helmikuussa 2019 Frampton kertoi sairastavansa harvinaista ​inkluusiokappalemyosiittia (*IBM*) ja aloittavansa jäähyväiskiertueensa.  

Peter Frampton on myös vieraillut *[[Simpsonit]]*- ja ''Family Guy'' -sarjoissa omana itsenään. Vuonna 2020 hän julkaisi muistelmansa. Peter Frampton keikkailee yhä vuonna 2024 *The positively thankful tour*illa.

## Diskografia
* Wind of Change (1972)
* Frampton's Camel (1973)
* Somethin's Happening (1974)
* Frampton (1975)
* Frampton Comes Alive! (1976)
* I'm in You (1977)
* Where I Should Be (1979)
* Breaking All The Rules (1981)
* Art of Control (1982)
* Premonition (1986)
* When All the Pieces Fit (1989)
* Peter Frampton (1994)
* Now (2003)
* Fingerprints (2006)
* Thank You Mr. Churchill (2010)

## Lähteet

## Kirjallisuutta

* Alan Light: *Do you feel like I do?* . Hachette Books, 2020.
Sandovo

**Sandovo** () on kaupunkimainen taajama Tverin alueella Venäjällä. Se sijaitsee Ratynja- ja Orudovka-jokien yhtymäkohdassa 248 kilometriä Tveristä koilliseen. Taajama on Sandovon piirin keskus. Sen kautta kulkee Moskovan, Sonkovon ja Pietarin välinen rautatie. Asukkaita on 3&nbsp;600 henkeä (vuonna 2009).

Sandovon kylä mainitaan ensimmäisen kerran vuonna 1500. Vuonna 1924 siitä tuli samannimisen kunnan keskus. Vuonna 1929 perustettiin Sandovon piiri, jonka keskus siirrettiin vuonna 1932 Sandovon kylästä (nykyään Staroje Sandovo) Orudovon kylän lähellä sijaitsevalle Sandovon asemalle. Vuonna 1967 asemanseutu sai kaupunkimaisen taajaman statuksen. Nykyään siellä on elintarvike-, rakennusmateriaali- ja puunjalostusteollisuutta.

## Lähteet

## Aiheesta muualla
* Sandovo Tverin alue -tietosanakirjassa
Lesnojen piiri

**Lesnojen piiri** () on paikallinen itsehallintoalue Tverin alueella Venäjällä. Vuonna 1929 perustetun piirin pinta-ala on 1&nbsp;633 neliökilometriä ja asukkaita on 5&nbsp;800 henkeä (vuonna 2009).

Piirin hallinnollinen keskus on Lesnojen kylä. Siihen kuuluu 4 maalaiskuntaa:
* Bohtovo (ven. Бохтово)
* Lesnoje (ven. Лесное)
* Medvedkovo (ven. Медведково)
* Sorogožskoje (ven. Сорогожское)

Lesnojen piiri on vanhaa tverinkarjalaisten asuinseutua. Vuonna 1926 nykyisen piirin alueella, silloisessa Mihailovskajan kunnassa oli karjalaisia 2&nbsp;113 henkeä (16 % väestöstä).

## Lähteet

## Aiheesta muualla
* Lesnojen piiri Tverin alue -tietosanakirjassa 
* Lesnojen piirin sivusto
Kirjokivikyyhkyt

**Kirjokivikyyhkyt** (*Geophaps*) on kyyhkyjen heimoon kuuluva lintusuku.

## Kirjokivikyyhkyihin (''Geophaps'') kuuluvia lajeja
* Juovakivikyyhky (*Geophaps smithii*)
* Keihäskivikyyhky (*Geophaps plumifera*)
* Laidunkivikyyhky (*Geophaps scripta*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Geophaps
25 Anniversary Box Set

**25 Anniversary Box Set** on Jethro Tullin 25-vuotisjuhlan kunniaksi julkaistu neljän CD:n boksi. Se sisältää yhtyeen klassikoita sekä harvinaisempaa live- ja studiomateriaalia.

## Kappaleet

### CD 1: Remixed: Classic Songs

# "My Sunday Feeling"
# "A Song For Jeffrey"
# "Living In The Past"
# "Teacher"
# "Sweet Dream"
# "Cross-Eyed Mary"
# "Witch's Promise"
# "Life Is A Long Song"
# "Bungle In The Jungle"
# "Minstrel In The Gallery"
# "Cold Wind To Valhalla"
# "Too Old To Rock 'n' Roll: Too Young To Die!"
# "Songs From The Wood"
# "Heavy Horses"
# "Black Sunday"
# "Broadsword"

### CD 2: Carnegie Hall, N.Y.: Recorded Live New York City 1970

# "Nothing Is Easy"
# "My God"
# "With You There To Help Me"
# "A Song For Jeffrey"
# "To Cry You A Song"
# "Sossity: You're A Woman"
# "Reasons For Waiting"
# "We Used To Know"
# "Guitar Solo"
# "For A Thousand Mothers"

### CD 3: The Beacons Bottom: Tapes

# "So Much Trouble"
# "My Sunday Feeling"
# "Some Day The Sun Won't Shine For You"
# "Living In The Past"
# "Bourée"
# "With You There To Help Me"
# "Thick As A Brick"
# "Cheerio"
# "A New Day Yesterday"
# "Protect And Survive"
# "Jack-A-Lynn"
# "The Whistler"
# "My God"
# "Aqualung"

### CD 4: Pot Pourri: Live Across The World & Through The Years

# "To Be Sad Is A Mad Way To Be"
# "Back To The Family"
# "A Passion Play (Extract)"
# "Wind-Up / Locomotive Breath / Land Of Hope And Glory"
# "Seal Driver"
# "Nobody's Car"
# "Pussy Willow"
# "Budapest"
# "Nothing Is Easy"
# "Kissing Willie"
# "Still Loving You Tonight"
# "Beggar's Farm"
# "Passion Jig"
# "A Song For Jeffrey"
# "Living In The Past"